শুভ (গায়ক)
শুভনীত সিং (জন্ম: ১০ আগস্ট ১৯৯৭) হলেন একজন কানাডাভিত্তিক ভারতীয় র‍্যাপার-গায়ক এবং গীতিকার। তিনি তার মঞ্চ নাম শুভ নামেই অধিক পরিচিত এবং মূলত পাঞ্জাবি সঙ্গীতে কাজ করেন। শুভ ২০২১ সালে তার একক "উই রোলিন" দিয়ে মূলধারায় উঠে আসেন। কানাডিয়ান হট ১০০, নিউজিল্যান্ড চার্ট, ইউকে সিঙ্গেলস চার্ট এবং বিলবোর্ড ইন্ডিয়াতে তার একক গুলো স্থান পেয়েছে। তার একক "ব্যালার" কানাডিয়ান হট ১০০ এ তালিকাভুক্ত হয়েছিল। ২০২৩ সালে তার প্রথম অ্যালবাম 'ষ্টীল রোলিন' প্রকাশিত হয়। ২০২৩ সালে, তার প্রথম অ্যালবাম স্টিল রোলিনের "চেকস" গানটি বিলবোর্ড ইন্ডিয়া সংসের তৃতীয় স্থানে পৌঁছেছিল, যখন অ্যালবামটি কানাডিয়ান অ্যালবামস চার্ট এবং নিউজিল্যান্ড অ্যালবাম চার্টে তালিকাভুক্ত করা হয়েছিল।